Sing (ουγγρική ταινία)

Το Sing (πρωτότυπος τίτλος: Mindenki) είναι ουγγρική δραματική μικρού μήκους ταινία σε σκηνοθεσία, σενάριο και συμπαραγωγή Κριστόφ Ντέακ. Πρωταγωνιστούν οι Ντόρκα Γκασπαρφαβλι, Ντοροτία Χάις και Σοφία Σαμόζι. Η ταινία τοποθετείται το 1991, και ακολουθεί την ιστορία ενός μικρού κοριτσιού, το οποίο αλλάζει σχολείο και γίνεται μέλος της βραβευμένης χορωδίας του σχολείου.

Η ταινία κυκλοφόρησε στην Ουγγαρία στις 28 Φεβρουαρίου του 2016. Κατόπιν, η ταινία συμμετείχε σε αρκετά φεστιβάλ, ενώ κέρδισε και βραβεία. Η Σοφία Σαμόζι, έλαβε το βραβείο της Καλύτερης Β' Ηθοποιού, στο Ουγγρικό Φεστιβάλ Hungarian Film Critics Award. Το 2017, στην 89η τελετή της Αμερικανικής Ακαδημίας, έλαβε το Όσκαρ της Καλύτερης Live Action Μικρού Μήκους Ταινίας.

 Πλοκή 
Η ιστορία διαδραματίζεται στη Βουδαπέστη, το 1991. Η Σόφι, αλλάζει σχολείο, και γίνεται εκεί φίλη με τη Λίζα. Η Σόφι, επίσης, μπαίνει και στη βραβευμένη χορωδία του νέου της σχολείου, αλλά της λένε να τραγουδά χαμηλόφωνα, επειδή η φωνή της δεν αρέσει στην καθηγήτρια Έρικα, η οποία προετοίμαζε τη χορωδία για έναν διαγωνισμό στη Σουηδία. Το γεγονός αυτό πληγώνει τη Σόφι, αλλά υπακούει στις προσταγές της, κρατώντας το παράλληλα και κρυφό από τα υπόλοιπα παιδιά.

Φυσικά, κάποια στιγμή, η Λίζα, παρατηρεί ότι η Σόφι δεν τραγουδάει, και τότε εκείνη της λέει για τις προσταγές της Έρικα. Στην επόμενη πρόβα, η Λίζα εναντιώνεται στην Έρικα, η οποία όμως της λέει ότι ενδιαφέρεται μόνο για τους καλούς τραγουδιστές και ότι αυτοί μόνο μπορούν να τραγουδούν δυνατά. Συμπληρώνει επίσης ότι με αυτόν τον τρόπο της προστατεύει, και ότι δε θέλει να διασυρθούν δημοσίως, εξαιτίας της άσχημης φωνής τους. Τότε, σηκώνουν το χέρι όλοι όσοι τραγουδούν σαν τη Σόφι, χαμηλόφωνα. Η τελευταία βλέπει ότι δεν είναι η μόνη. Αργότερα, η Σόφι, λέει στη Λίζα το σχέδιο της.

Η μέρα του διαγωνισμού έφτασε. Η Έρικα είναι αυτή που ξεκινά το τραγούδι, όμως τότε όλα τα παιδιά ξεκίνησαν χαμηλόφωνα να μουρμουρίζουν τους στίχους, χωρίς να τραγουδήσει κανένα. Τότε, η Έρικα, απογοητευμένη αποχωρεί από τη σκηνή,  τα παιδιά τότε, αρχίζουν να τραγουδούν όλα μαζί.

 Διανομή 
 Ντόρα Γκασπαρφαβλι ως Σόφι
 Ντοροτία Χάις ως Λίζα (στο τραγούδι είναι η Ρεμπέκα ΓουάλτονSzőnyi Szilárd: Kiderült, miért tátog az Oscar-jelölt magyar kisfilm főszereplője , valasz.hu - 2017. február 2.)
 Σοφία Σαμόζι ως Έρικα

Στην ταινία συμμετέχει η χορωδία του Bakáts Square Musical Primary School, από τη Βουδαπέστη.

 Παραγωγή 
Η πλοκή της ταινίας που βασίστηκε ο σκηνοθέτης, το είχε ακούσει από έναν Σουηδό φίλο του.  Το πρώτο σενάριο γράφτηκε το 2012, και η ιστορία ήταν αρχικά στην αγγλική γλώσσα και σε ένα περιβάλλον παρόμοιο, αντί για ουγγρικό. Το 2014, ο Ντέακ έγραψε ξανά το σενάριο, παίρνοντας και 8,000,000 φιορίνια από το National Media and Communications Authority (το υψηλότερο ποσό που δίνεται για ταινίες μικρού μήκους). Άλλα 2 εκατομμύρια φιορίνια δόθηκαν από το κράτος και από τους παραγωγούς και την εταιρεία παραγωγής.Mindenki: 10 millióból összerakták, de mennyit hozhat az Oscar a magyaroknak? , forbes.hu - 2017. január 26.

Για την Ντόρα Γκασπαρφαβλι και τη Ντοροτία Χάις ήταν ο πρώτος τους ρόλος, οι οποίες επελέγησαν ανάμεσα από 80 παιδιά. Ενώ, για τον ρόλο της χορωδίας επελέγη ανάμεσα από 5 σχολεία.Jónás Ágnes: „A hallgatás tud igazán hangos lenni”  · Beszélgetés Deák Kristóffal, kortarsonline.hu - 2016. június 30. Η ταινία γυρίστηκε μέσα σε έξι ημέρες, παρόλα αυτά, το μοντάζ και το post-production κράτησαν σχεδόν έναν χρόνο να ολοκληρωθούν.Molnár Dávid: A 13 éves Dorottya Los Angelesben izgulhat az Oscar-díjért, 24.hu - 2017. január 25. Το φιλμ είχε οριστικά ολοκληρωθεί το Φθινόπωρο του 2015.A Ti mozitok (19.) – Mindenki, hetediksor.hu - 2016. február 26.

 Βραβεία και υποψηφιότητες 
 Λίστα διακρίσεων Βραβείο / Φεστιβάλ  Κατηγορία Παραλήπτες ΑποτέλεσμαFriss Hús Budapest International Shortfilm Festival  2016 Daazo - Special Mention  European Film Festival of Lille  2016 Audience Award  Lanzarote International Film Festival  2016Best Short International Film - Audience Award Olympia International Film Festival for Children and Young People  2016Best Short Fiction Film - International Jury Award Sapporo Short Fest  2016 Best Children ActressΝτόρκα Γκασπαρφαβλι, Ντοροτία Χάις   Audience Award  KUKI International Short Film Festival for Children and Youth Berlin  2016Best Short Film KUKI 2nd PrizeShort Shorts Film Festival & Asia  2016International Competition - Best Short Film International Competition - Grand Prix TIFF Kids - Toronto International Film Festival  2016People's Choice Award - Best Short Film Chicago International Children's Film Festival  2016Live-Action Short Film - Adult's Jury Award 89η απονομή Όσκαρ  2017Όσκαρ Καλύτερης Ταινίας Ζωντανής Δράσης Μικρού Μήκους 55th Hungarian Film Critics Award  2017Best Female Actor in a supporting roleΣοφία Σαμόζι

Η ταινία επιλέχθηκε ως η εναρκτήρια του 14ου Ασιατικού Φεστιβάλ Κινηματογράφου, στη Σεούλ.

 Παραπομπές 

 Εξωτερικοί σύνδεσμοι 



Κατηγορία:Ταινίες του 2016
Κατηγορία:Ταινίες μικρού μήκους
Κατηγορία:Ουγγρόφωνες ταινίες
Κατηγορία:Ουγγρικές ταινίες
Κατηγορία:Μουσικές δραματικές ταινίες
Κατηγορία:Μουσικές ταινίες
Κατηγορία:Όσκαρ Καλύτερης Ταινίας Ζωντανής Δράσης Μικρού Μήκους